
Előterjesztés elkészítésének időpontja: 2016. szeptember 8.
Előterjesztést készítette: Novákné Dutkai Szilvia ügyintéző településrendezési ügyintéző

Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, minősített szótöbbség 
Mellékletek: közigazgatási egyeztetési anyag
E L Ő T E R J E S Z T É S

Sülysáp Város Önkormányzata Képviselő-testületének
2016. szeptember 15-én tartandó munkaterv szerinti ülésére

7. napirendhez

Tárgy: Településrendezési eszközök felülvizsgálata ​​– közigazgatási egyeztetési dokumentáció jóváhagyása

Tisztelt Képviselő-testület!

Sülysáp Város településrendezési eszközeinek felülvizsgálata abba a szakaszba ért, amikor a helyzetfelmérés, a hatóságok előzetes iránymutatásra és a beérkezett javaslatok alapján elkészült az a tervanyag, amit az eljárásban részt vevő hatóságok, szervek részére véleményezésre kiküldésre kerül. 

A véleményezési szakaszba kiküldendő munkarészek:

1. Helyzetfeltáró munkarész

2. Alátámasztó munkarész

3. Településfejlesztési Koncepció

4. Településszerkezeti Tervi leírás és tervlap

5. Helyi Építési Szabályzat tervezete, valamint a hozzá kapcsolódó belterületi és külterületi szabályozási tervlap

Az elkészült dokumentumokban még jelenleg is egyeztetés alatt állnak az alábbi területek:

· Lf-2 övezetek megszüntetése, módosítása Lf-1-re, hogy a teljes belterületi településrészen kialakítható legyen kisebb telekméret is,

· az ún. Mogyorócska területének feltáró útja,

· a sápi bekötőúttól lakóút kiszabályozása a vasút mentén a lakóövezet felé,
· Szél utca – Határ út – Kölcsey utca lakóövezeti határához kapcsolódó mezőgazdasági területek övezeti besorolása,

· Fő utcai két tömb külső feltárása a zsákutcás kialakítás helyett.
A fentieken túl további javaslatok is tehetők még az egyeztetési anyag kiküldése előtt.

Kérem az előterjesztés szíves megtárgyalását és a közigazgatási egyeztetési anyag jóváhagyását.
…/2016. (IX. 15.) ÖKT határozati javaslat

Sülysáp Város Önkormányzatának Képviselő-testülete a 2/2005. (I. 11.) Korm. rendelet, valamint a 314/2012. (XI. 8.) Korm. rendelet alapján Sülysáp Város Önkormányzata 

1./ Településfejlesztési koncepciójának és településrendezési eszközeinek tekintetében megállapítja, hogy a felülvizsgálat és módosítás tervezési programja alapján a munkarészek megfelelnek a magasabb rendű tervekben és az új jogszabályokban előírt harmonizációs kötelezettségnek, a város egyes területeinek fejlesztési szándékainak változása, és annak érvényesítése a településrendezési eszközökben megjelenik.

2./ A közigazgatási egyeztetési tervanyagot jóváhagyja, és hozzájárul, hogy az a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 38. §-a szerinti véleményezési eljárásra kiküldésre kerüljön.




Határidő: azonnal

Felelős: polgármester

Sülysáp, 2016. szeptember 8.


Horinka László s.k.

